– З Таццянай Аляксандраўнай працуем разам даўно, – дзеліцца Алена Аляксееўна. – Яна адказная і добрасумленная, а яшчэ ініцыятыўная і вельмі творчая. З любога, здаецца, звычайнага мерапрыемства ўмее зрабіць шоу. Дзякуючы ёй і іншым удзельнікам праекта, работа над ім не стаяла на месцы, а штодзень папаўнялася новымі ідэямі і прапановамі. Нездарма кажуць, што таленавіты чалавек таленавіты ва ўсім, а Таццяна Аляксандраўна не толькі добры музыкант. Багаты вопыт дазваляе ёй спалучаць у сабе здольнасці педагога, арганізатара, сцэнарыста, рэжысёра, касцюмера, харэографа, мастака.